Diari Oficial de la Generalitat Valenciana


Sumari del DOGV 7407, del 20-11-2014 (2014/10939)

Notificació de la sentència dictada en el procediment de mesures de fills extramatrimonials número 2046/2013.
-------------------------------------------------------------------------------------------------------------

### Dades del document

Número de DOGV
:   7407

Data del DOGV
:   20-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10881


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 2046/2013. [2014/10617]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de mesures de fills extramatrimonials 2046/2013 que es tramita en este Jutjat de Primera Instància número 6 d'Elx, a instàncies de Ksenia Makorova contra Semen Sbitnev, s'ha dictat sentència, amb data 10 de novembre de 2014, la part dispositiva de la qual, literalment, és la següent:  
  
«Dispositiva  
Estimar parcialment la demanda presentada per la procuradora María Julia Quirante Antón, en nom i representació de Ksenia Makorova, contra Semen Sbitnev, per la qual cosa:  
1. S'aproven les mesures definitives següents :  
1.1. L'exercici de la pàtria potestat sobre la menor V. S. serà exclusiu per la mare.   
L'exercici exclusiu de la pàtria potestat implica l'adopció per la mare de quantes decisions rellevants afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya alguna despesa com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobara la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. La menor quedarà sota la guarda i custòdia exclusiva de sa mare, Ksenia Makorova.  
1.3. No s'hi establix cap règim de visites a favor del progenitor no custodi, Semen Sbitnev.  
1.4. Semen Sbitnev haurà de satisfer, des de la mensualitat de gener de 2014, i amb caràcter mensual (12 mensualitats anuals), en concepte de pensió d'aliments per a la seua filla V., la quantitat de 150 euros, que haurà d'ingressar en el compte que designe la mare, de bestreta, dins dels cinc primers dies de cada mes.   
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza, permetent tal càlcul l'opció ?vol actualitzar una renda?- de la pàgina web de l'Institut Nacional d'Estadística.  
  
L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat de les despeses extraordinàries de la seua filla.  
2. No es condemna a costes cap de les parts».  
  
Atés que es desconeix el domicili o residència actuals de la part demandada, s'ha disposat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, Semen Sbitnev.  
  
  
Elx, 17 de novembre de 2014.- El secretari judicial: Francisco Javier García Navarro.